Keskkonnaamet 	
info@keskkonnaamet.ee	
Terviseamet 
info@terviseamet.ee	22.07.2026 nr 10-10/1780 - 1	

	
Pirita silla kapitaalremondi ehitusprojekti keskkonnamõju hindamise algatamise vajalikkuse kohta seisukoha küsimine		

Tulenevalt keskkonnamõju hindamise ja keskkonnajuhtimissüsteemi seaduse § 11 lg 2² küsime Teie seisukohta Pirita silla kapitaalremondi ehitusprojekti keskkonnamõju hindamise (edaspidi KMH) algatamise vajalikkuse üle otsustamisel.
Kavandatava tegevuse eesmärk on rekonstrueerida olemasolev Pirita sild Tallinna linnas Pirita linnaosas Pirita tee T3 (katastritunnus 78401:101:1604) ja osaliselt Merivälja tee T1 (katastritunnus 78402:202:0039) kinnistutel. Rekonstrueerimise käigus uuendatakse silla kandekonstruktsioonid, piirded, katendid ja tehnovõrgud, rajatakse nõuetekohased kaldteed ning rekonstrueeritakse silla juurde kuuluvad tehnorajatised ja liikluskorraldus. 
Tallinna Keskkonna- ja Kommunaalamet on kaalunud KMH algatamise vajalikkust, ning leidnud, et KMH algatamine eelhinnangu põhjal ei ole vajalik. Vastavad põhjendused on toodud Tallinna Keskkonna- ja Kommunaalameti juhataja käskkirja eelnõus (lisa 2). Kirjale on lisatud LEMMA OÜ poolt koostatud „Pirita silla rekonstrueerimise eskiisprojekti KMH eelhinnang“ (lisa 1). 
AS K-Projekt poolt koostatud „Pirita silla kapitaalremondi ehitusprojekti“ materjalid on leitavad ehitisregistrist menetluse nr 556309 või dokumendi nr 2611271/07582.	

Lugupidamisega	

(allkirjastatud digitaalselt)	
Liis Korp	
välisõhu ja keskkonnamüra spetsialist
osakonna juhataja ülesannetes	

Lisad:	Lisa 1. Pirita silla rekonstrueerimise eskiisprojekti KMH eelhinnang.
Lisa 2. Tallinna Keskkonna- ja Kommunaalameti juhataja käskkirja eelnõu.	

Kärt Talimaa-Eelmaa
640 4771 kart.talimaa-eelmaa@tallinnlv.ee